હિન્દુ આધ્યાત્મિક અને સેવા મેળાના પટાંગણમાં જીવન મૂલ્યોને સમજાવતાં છ તત્ત્વોનું અદ્ભુત પ્રદર્શન રજુ કરવામાં આવ્યું હતું. મેળાના છ તત્ત્વો આધારસ્તંભ છે. વન અને વન્ય જીવોનું સંરક્ષણ, જીવસૃષ્ટિ સંતુલન, પર્યાવરણની સુરક્ષા, પરીવાર અને માનવ મૂલ્યોનું સંરક્ષણ, નારી ગરિમાની અભિવૃદ્ધિ, રાષ્ટ્રભાવનાની જાગૃતિ સાથે આ પ્રદર્શન રજુ કરવામાં આવ્યું હતું. આજરોજ આ પ્રદર્શનીમાં તસવીરોમાં વિવિધ માહિતી આપવામાં આવી હતી. તદુપરાંત દરેક પ્રદર્શનીની થીમના આધારે વીડિયો ડોક્યુમેન્ટ્રી બનાવવામાં આવી હતી. વાસ્તવિકતાનો અહેસાસ કરાવવા આ ડોક્યુમેન્ટ્રી થ્રીડી ટેક્નોલોજીમાં બનાવવામાં આવી હતી.